MARS

A bolygók közül legszívesebben a Marson lennék telepes, mivel ezzel kapcsolatban sok adat áll már rendelkezésre a kiterjedt kutatásoknak köszönhetően.

A Mars a bolygók közül sok mindenben a Földhöz leginkább hasonló égitest. Vannak rajta évszakok, bár hosszabbak és szélsőségesebbek. Erős szelek, hatalmas porviharok jellemzik. Zord éghajlata van, az átlaghőmérséklet -32 °C, de a hideg ellen könnyebb védekezni, mint a meleg ellen.

Az élet egyik legfontosabb feltétele a víz, a Mars talajában lehetséges, hogy van, az Express szonda erre utaló jeleket mért.

Az embereket szállító Mars-expedíció megvalósulása 2025 előtt nem valószínű. Számos előkészítő kísérletet, szimulációt végeznek ehhez: egyrészt több száz napra bezárnak önkénteseket egy földi űrhajó-makettbe, másrészt a marsihoz hasonló sivatagos vidéken marsi bázist építettek, ahol váltott legénység dolgozik.